text: — Riki chay almaqa rin riki volcanman riki. Volcan chaypitaqsi fierro kurus kashan. Anchaymantaqsi siq'i rishan riki rishan pataman. Hinaspa inti ña bajayamuq chinkayapushaqtinña chaypitaqsi fierro kurus rawrashan q'usñishan. Hinaspa anchayman angelitochakuna wañun anchaytaqsi ushphallataña almataqa chay usphanta huñun. Hinaspas ankhaynata almakuna chay vergatoriomanqa achhuyunku. Hinaspas ankay cantollantaqa cantollantaqa ruphan ruphan ruphan q'alata. Chayqa chay angelito reatilluta churanku chay makichanman riki aqnata. Hinaspa aqna chay almata chay marq'asqanku aqnata qispiyushanku. Anchaytachus ninkichis vergatorio nispa. Chaypi librakun. Sichus mana chayqa hap'ipakun chaypachaqa q'ala q'alachatasyá ruphan. (Pablo Molina, annexe de Ch'alla Ch'alla, communauté de Lutto, Chumbivilcas, 27/07/2002)